**A N U N Ţ**

**Ministerul Sănătăţii, în conformitate cu prevederile art. 618 alin. (3) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare și art. IV alin .(5) din Ordonanța de Urgență a Guvernului nr. 34/2023 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, organizează la sediul**  **instituției din Intrarea Cristian Popișteanu nr. 1-3, sector 1, București, concurs de recrutare pentru ocuparea unei funcții publice de execuție temporar vacante din cadrul Compartimentului Farmaceutic și Dispozitive Medicale, Direcția Farmaceutică și Dispozitive Medicale:**

**Consilier, clasa I, grad profesional superior, COMPARTIMENT FARMACEUTIC ȘI DISPOZITIVE MEDICALE**

Durata normala a timpului de muncă este de 8 ore/zi, 40 ore /săptămână.

Calendarul de desfășurare a concursului pentru ocuparea funcțiilor publice de execuție vacante:

* **Proba scrisă** : **13 noiembrie 2023, ora 11:00;**
* **Proba interviu** - în termen de maximum maxim 5 zile lucrătoare de la data probei scrise, la sediul Ministerului Sănătății, doar de către candidații care au obținut minimum 50 puncte la proba scrisă.

Dosarele de înscriere la concurs se vor depune în termen de 20 zile de la data publicări anunțului, respective în perioada **29 septembrie - 06 octombrie 2023**, între orele 09:00-16:00 (luni-joi), 09.00 – 13:00 (vineri), la sediul Ministerului Sănătății din Intrarea Cristian Popișteanu nr. 1-3, sector 1, București – la secretariatul comisiei de concurs, parter, biroul 38, telefon 0213072599/603 și conțin în mod obligatoriu următoarele:

1. formularul de înscriere (anexat);
2. curriculum vitae, modelul comun european;
3. copia actului de identitate;
4. copii ale diplomelor de studii, certificatelor şi altor documente care atestă efectuarea unor specializări şi perfecţionări;
5. copie a diplomei de master în domeniul administraţiei publice, management ori în specialitatea studiilor necesare exercitării funcţiei publice, după caz, în situaţia în care diploma de absolvire sau de licenţă a candidatului nu este echivalentă cu diploma de studii universitare de master în specialitate, conform prevederilor art.153 alin.(2) din Legea educaţiei naţionale nr.1/2011, cu modificările şi completările ulterioare;
6. copia carnetului de muncă şi/sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcţiei sau pentru exercitarea profesiei; (anexat)
7. copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;
8. copia adeverinţei care atestă starea de sănătate corespunzătoare pentru efort fizic, în cazul funcţiilor publice pentru a căror ocupare este necesară îndeplinirea unor condiţii specifice care implică efort fizic şi se testează prin probă suplimentară;-nu este cazul
9. cazierul judiciar - original;
10. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică
11. Acord pentru prelucrarea datelor cu caracter personal (anexat)

Modelul orientativ al adeverinţei menţionate la lit.f) este prevăzut în Anexa nr.2D din Hotărarea Guvernului nr.611/2008 pentru aprobarea Normelor privind organizarea şi dezvoltarea carierei funcţionarilor publici, cu modificările și completările ulterioare.

Adeverinţele care au un alt format decât cel prevăzut in Anexa nr.2 trebuie să cuprindă elemente similare celor prevăzute în Anexa şi din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilităţii probelor de concurs.

Copiile de pe actele prevăzute mai sus precum şi copia certificatului de încadrare într-un grad de handicap se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.

Documentul prevăzut la lit.i) poate fi înlocuit cu o declaraţie pe propria răspundere. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancţiunea neemiterii actului administrativ de numire. În situaţia în care candidatul solicită expres la înscrierea la concurs preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.

**CONDITII DE PARTICIPARE LA CONCURS:**

**Condiții generale:**

Conform art. 465 alin.(1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare poate ocupa o funcţie publică persoana care îndeplineşte următoarele condiţii:

- are cetăţenia română şi domiciliul în România;

- cunoaşte limba română, scris şi vorbit;

- are vârsta de minimum 18 ani împliniţi;

- are capacitate deplină de exerciţiu;

- este apt din punct de vedere medical să exercite o funcţie publică.

Atestarea stării de sănătate se face pe bază de examen medical de specialitate, de către medicul de familie;

- îndeplineşte condiţiile de studii şi vechime în specialitate prevăzute de lege pentru ocuparea funcţiei publice;

- îndeplineşte condiţiile specifice, conform fişei postului, pentru ocuparea funcţiei publice;

- nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;

- nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;

- nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;

-nu a fost lucrător al Securităţii sau colaborator al acesteia, în condiţiile prevăzute de legislaţia specifică.

**Conditii specifice*:***

1. ***Consilier, clasa I, grad profesional superior, COMPARTIMENT FARMACEUTIC ȘI DISPOZITIVE MEDICALE***

**Conditii specifice*:***

* studii de specialitate: studii universitare de licență absolvite cu diplomă de licență sau echivalentă, în domeniul de studiu Științe sociale (Domeniul fundamental), Științe administrative(Ramura de știință), Științe administrative (Domeniul de licență)
* cel puțin 7 ani în specialitatea studiilor necesare exercitării funcției publice

**Atribuţiile prevăzute în fișa postului:**

1. **Atribuții generale:**

1. Îndeplinește sarcinile de serviciu cu profesionalism, imparțialitate și în conformitate cu prevederile și reglementările legale;

2. Îndeplinește atribuțiile ce-i revin pe funcția pe care o deține, și sarcinile primite de la șeful ierarhic superior, în conformitate cu fișa postului, în termenele stabilite;

3. Respectă programul de lucru și folosește timpul de muncă exclusiv pentru îndeplinirea sarcinilor de serviciu;

4. Manifestă un interes continuu pentru instruirea şi perfecţionarea profesională, precum şi pentru activitatea pe care o desfăşoară, în vederea creşterii calităţii muncii sale;

6. Manifestă interes și inițiativă în vederea bunei desfăşurări a activității sale, înaintând ierarhic orice propunere ce ar putea duce la creşterea calităţii muncii prestate, pentru a primi acordul scris în vederea aplicarii acesteia;

7. Respectă obligația de a nu uza de calitatea pe care o deține în cadrul Ministerului Sănătății pentru realizarea unor interese personale;

8. Respectă prevederile legislației din domeniul securității şi sănătății în muncă, în domeniul situaţiilor de urgentă și măsurile de aplicare a acestora;

9. Păstrează confidențialitatea informațiilor și documentelor de care ia cunoștință în exercitarea funcției, cu excepția informațiilor de interes public;

10. Aplică și se asigură de respectarea normele privind Regulamentul General privind Protecția Datelor.

1. **Atribuții specifice:**
2. Participă la analizarea, în vederea avizării, a proiectelor de acte normative elaborate de alte direcții din minister, alte ministere, sau alte organisme și instituții care au prevederi în legătură cu domeniul farmaceutic, formulează puncte de vedere, observații sau propuneri, după caz;
3. Asigură întocmirea (redactarea) autorizațiilor de funcționare ale unităților farmaceutice, precum și referatul de aprobare a acestora de către ministrul sănătății;
4. Întregistrează Autorizațiile de funcționare ale farmaciilor/drogheriilor în registrul unic și gstionează evidența acestora;
5. Elaborează proiecte de acte normative și reglementări specific în domeniul farmaceutic în vederea asigurării conformității cu legislația europeană în materie;
6. Centralizează și actualizează situațiile existente în format electronic la nivelul compartimentului cu referire la unitățile farmaceutice autorizate la nivel national, autorizații suspendate/anulate, situații pe care le comunică structurii de specialitate din Ministerul Sănătății în vederea publicării pe pagina de web a ministrului;
7. Verifică trimestrial prin colaborare cu Colegiul Farmaciștilor din România situația unităților farmaceutice la nivel national în vederea identificării eventualelor neconcordanțe;propune directorului structurii un plan de inspecții în baza situației menționate;
8. Centralizează situația discontinuităților comunicate de către Agenția Națională a Medicamentelor și Dispozitivelor Medicale din România, identifică situații cu risc de impact discontinuitate la nivel de pacient și propune măsuri în vederea asigurării disponibilității cu medicamente la nivel național;
9. Răspunde la solicitările lansate în portalul medicamentelipsa.ms.ro, în colaborare cu Agenția Națională a Medicamentului și a Dispozitivelor Medicale din România;
10. Solicită celorlalte structuri din minister puncte de vedere sau avizarea diferitelor acte normative, referate sau alte documente înaintate Ministerului Sănătății, conexe activității specifice compartimentului;
11. Elaborează răspunsuri la solicitările adresate Ministerului Sănătății de către alte ministere, autorități publice sau persoane fizice și juridice din domeniul farmaceutic;
12. Furnizează telefonic și prin intermediul adresei de poștă electronică, informații de interes public solicitate de către persoane fizice și juridice;
13. Răspunde la petiții/reclamații/sesizări în domeniul său de competență;
14. Colaborează cu direcțiile din minister, cu alte instituții, societăți comerciale farmaceutice, C.N. „Unifarm”SA, Agenția Națională a Medicamentului și a Dispozitivelor Medicale din România, Casa Națională de Asigurări de Sănătate, Colegiul Farmaciștilor din România, Colegiul Medicilor din România, Facultatea de Farmacie;
15. Analizează și verifică transpunerea în legislația națională a pevederilor comunicare din domeniul farmaceutic;
16. Participă la cursuri de perfecționare în domeniul său de activitate;
17. Întocmește note, minute, situații, solicitate de conducere și participă la reuniunile și grupurile de lucru constituite la nivelul Ministerului Sănătății, pe domeniul farmaceutic;
18. În cadrul activității curente, colaborează cu direcțiile din minister, cu alte instituții, Agenția Națională a Medicamentului și a Dispozitivelor Medicale din România, Casa Națională de Asigurări de Sănătate,etc.;
19. Formulează puncte de vedere a solicitările structurilor de specialitate din cadrul instituției, răspunsuri la petiții, memorii, întrebări, interpelări, plângeri prealabile care sunt de competența compartimentului;
20. Îndeplinește orice alte atribuții repartizate în sarcina sa de conducerea direcției sau de conducerea Ministerului Sănătății, pe domeniul de activitate.
21. **Alte atribuții:**
22. răspunde în mod direct de legalitatea, veridicitatea şi corectitudinea documentelor şi informaţiilor transmise Curţii de Conturi a României şi organelor de control abilitate, precum şi de păstrarea acestora;

**Bibliografia de concurs:**

**funcția publică de execuție temporar vacantă de consilier, clasa I, grad profesional superior din cadrul Direcției Farmaceutice și Dispozitive Medicale-Compartiment Farmaceutic și Dispozitive Medicale**

1. Constituția României, republicată;
2. Ordonanța Guvernului nr. 137/2000, privind prevenirea și sancționarea tuturor formelor de discriminare, republicată, cu modificările și completările ulterioare;
3. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
4. Titlul I și II ale părții a VI-a din Ordonanţa de Urgenţă nr 57/2019 privind Codul Administrativ, cu modificarile si completarile ulterioare;
5. Legea nr. 95/2006 privind reforma în domeniul sănătătii, republicată, cu modificările și completările ulterioare*;*
6. Legea nr. 266/2008 a farmaciei, republicată, cu modificările și completările ulterioare;
7. Ordin nr.444/2019 pentru aprobarea Normelor privind înființarea, organizarea și funcționarea unităților farmaceutice, cu modificările și completările ulterioare;
8. Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare.

**Tematica de concurs**

1. Constituția României, republicată– Titlul II:
2. *Capitolul II “Drepturile şi libertăţile fundamentale”*
3. *Capitolul III “Îndatoririle fundamentale”*
4. Ordonanța Guvernului nr.137/2000, privind prevenirea și sancționarea tuturor formelor de discriminare, republicată, cu modificările și completările ulterioare:
5. *Capitolul I* - *Principii și definiții*
6. *Capitolul II*

* *Sectiunea a II-a - Accesul la serviciile publice administrative şi juridice, de sănătate, la alte servicii, bunuri şi facilităţi;*

1. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare:
2. *Capitolul I - Dispoziții generale;*
3. *Capitolul II - Egalitatea de şanse şi de tratament între femei şi bărbaţi în domeniul muncii;*
4. *Capitolul III - Egalitatea de şanse şi de tratament în ceea ce priveşte accesul la educaţie, la sănătate, la cultură şi la informare;*
5. Titlul I și II ale părții a VI-a, din Ordonanța de Urgență a Guvernulu nr. 57/2019, cu modificările și completările ulterioare:
6. *Capitolul V - Drepturi şi îndatoriri, Secțiunea I - Drepturile funcţionarilor publici și Secțiunea II - Îndatoririle funcţionarilor publici;*
7. Legea nr.95/2006 privind reforma în domeniul sănătății, republicată, cu modificările și completările ulterioare:
8. *Titlul XVIII -Medicamentul: Capitolul I -* *Delimitări conceptuale, Capitolul II – Domeniu de aplicare, Capitolul III - Punerea pe piață, Capitolul V - Etichetare şi prospect; Capitolul VI - Clasificarea medicamentelor; Capitolul VII – Distribuția medicamentelor şi brokerajul de medicamente; Capitolul XIII - Dispoziţii generale; Capitolul XIV - Dispoziţii finale şi tranzitorii*
9. Legea nr. 266/2008 a farmaciei, republicată, cu modificările și completările ulterioare-integral
10. Ordin nr. 444/2019 pentru aprobarea Normelor privind înființarea, organizarea și funcționarea unităților farmaceutice, cu modificările și completările ulterioare-integral
11. Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare –integral.

Pentru toate actele normative mai sus menționate în cadrul Bibliografiei și tematicii, forma valabilă se consideră aceea având toate modificările și completările ulterioare până la ziua publicării anunțului.

Persoană de contact – Bulgariu Carmen, consilier grad profesional superior, telefon 0213072599